section_heading: Spor, Invincible i treće dijete (2000. − 2002.)
paragraph_text: Godine 2000. Jackson je uvršten u Guinnessovu knjigu rekorda jer je donirao 39 humanitarnih akcija, više nego ijedan zabavljač ili ijedna osoba.<ref>Lewis, str. 8.-9. Te godine, čekao je dozvole da ponovo izda svoje albume; ponovnim izdanjem starog materijala brže bi ispunio uvjete postavljenje od strane Sonyja kojim je obavezan u ugovoru (1991. kada je obnovio suradnju, pristao je na to da izda određen broj albuma koji je postavljen u ugovoru te izdavanjem albuma starog materijala brže bi ispunio ugovoreno). Međutim, dozvole nije dobio jer neke pojedinosti iz ugovora to nisu omogućivale. Jackson je zatim otvorio istragu misleći da je pravni zastupnik koji ga je predstavljao tijekom dogovaranja zastupao Sony stvarajući sukob interesa. Jackson je također bio zabrinut zbog drugog sukoba interesa. Sony je godinama pritiskao Jacksona na prodaju svojeg dijela glazbenog kataloga koji je dijelio s njegovim. Kada bi Jacksonova karijera ili financijska situacija bia pogoršana, morao bi prodati katalog. Ove je sukobe Jackson koristio kako bi, uvjetno rečeno, ranije izašao iz ugovora. Nakon izdanja albuma, predviđeni su singlovi, video spotovi i promocije otkazane. Jackson je izjavio u srpnju 2002. da je Motola "vrag" i "rasist" koji ne podržava afroameričke izvođače nego ih samo rabi zbog svoje osobne koristi.